**Žiga Jeglič** (s. 24. helmikuuta 1988 Kranj, Slovenian ST, Jugoslavia) on slovenialainen jääkiekkoilija, joka pelaa Saksan pääsarjassa DEL-liigajoukkue Fischtown Pinguinsissa. Hän on pelipaikaltaan vasen laitahyökkääjä, mutta osaa pelata myös keskellä ja monipuolisuutensa takia kaikkia hyökkäysketjujen rooleja. Jeglič laukoo oikealta.

Ura
---

### Seuraura

Jeglič on HK Bledin kasvatti. Hän pelasi joukkueessa ensimmäiset miesten pelinsä Itävallan neljänneksi korkeimmalla sarjatasolla Kärntner Elite Ligassa kaudella 2005–2006. Iso osa kahdesta siellä vietetystä kaudesta kului myös Slovenian A-nuorissa. Kaudeksi 2007–2008 Jeglič siirtyi Slovenian pääsarjaan ja HD Jesenice mladin riveihin. Kaudeksi 2008–2009 hän siirtyi HK Jesenicen joukkueeseen pelaamaan Itävallan Erste Bank Eishockey Ligaa, jossa tulokaskausi toi Jegličille 42 runkosarja- ja viidessä playoff-ottelussa tehot 3+8=11. Hän edusti loppukaudella myös HD Jesenice mladia Slovenian liigassa.

Kausien 2009–2010 ja 2010–2011 päätteeksi Jeglič edusti Acroni Jeseniceä myös Slovenian liigassa, jonka mestaruuden hän voitti molempina vuosina. EBEL:ssä hän oli jälkimmäisellä kaudella tehoilla 14+40=54 joukkueen kolmanneksi paras pistemies. Kaudeksi 2011–2012 Jeglič siirtyi Ruotsin toiseksi korkeimalle sarjatasolle HockeyAllsvenskan-joukkue Södertälje SK:hon kaksivuotisella sopimuksella. Hänen ensimmäinen kautensa toi siellä 21 tehopistettä sekä 88 jäähyminuuttia, joilla Jeglič sijoittui Allsvenskanin jäähypörssissä kymmenenneksi. Kaudella 2012–2013 hän oli tehoilla 8+27=35 Södertäljen paras syöttäjä Andreas Hjelmin kanssa sekä toiseksi paras pistemies Damien Fleuryn jälkeen. Allsvenskanin jäähypörssissä Jeglič sijoittui kuudenneksi 98 minuutillaan. Södertälje eteni kauden päätteeksi Kvalserieniin saakka, mutta jäi ilman sarjanousua SHL:ään.

Kaudeksi 2013–2014 Jeglič siirtyi 1+1-vuotisella sopimuksella SM-liigajoukkue Porin Ässiin. Hän jätti joukkueen kuitenkin jo joulutauolla ja siirtyi loppukaudeksi Saksan DEL-liigan ERC Ingolstadtiin. Jeglič voitti kauden päätteeksi Saksan-mestaruuden.

Kaudeksi 2014–2015 Jeglič siirtyi vuoden mittaisella sopimuksella KHL-joukkue HC Slovan Bratislavaan. Hän voitti joukkueen sisäisen tehotilaston lukemalla +4. Heinäkuussa 2015 Jeglič teki vuoden mittaisen jatkosopimuksen Slovanin kanssa. Maaliskuussa 2016 hän teki joukkueen kanssa taas vuoden mittaisen jatkosopimuksen. Kaudella 2016–2017 Jeglič oli Slovanin neljänneksi paras pistemies tehoilla 11+16=27.

Jeglič siirtyi kaudeksi 2017–2018 jatkmaan KHL-uraansa vuoden mittaisella sopimuksella Torpedo Nižni Novgorodiin. Lokakuussa 2017 seura kuitenkin purki hänen sopimuksensa. Pari viikkoa myöhemmin Jeglič siirtyi Neftehimik Nižnekamskiin. Maaliskuussa 2018 seura purki hänen sopimuksensa, kun Jeglič jäi Pyeongchagin olympiakisoissa kiinni kielletyn fenoterolin käytöstä.

### Maajoukkueura

Jeglič edusti Sloveniaa Sotšin olympiakisoissa 2014 ja Pyeongchagin olympiakisoissa 2018 sekä molempien turnausten karsinnoissa. Jeglič oli Sotšissa joukkueensa paras pistemies tehoilla 2+2=4. Hänet kuitenkin suljettiin Pyeongchangin olympialaista alkulohkon otteluiden jälkeen, kun Jegličin dopingnäytteestä löydettiin yleisesti astmalääkkeenä käytettävää fenoterolia. Hän itse vetosi käryssään huolimattomuuteen, sillä Jeglič sai omien sanojensa mukaan edellisenä vuonna lääkemääräyksen astmaan, eikä muistanut hakea lääkitykselleen erikoislupaa olympialaisiin. Elokuussa 2018 IIHF ilmoitti hänen saaneen kahdeksan kuukauden kilpailukiellon, joka alkoi helmikuussa ja päättyy lokakuussa.

Jeglič pelasi myös MM-kilpailuissa vuosina 2010, 2011, 2012, 2013, 2015, 2016 ja 2017, joista vuoden 2010 turnaus eteni I-divisioonassa ja vuosien 2012 ja 2016 turnaukset IA-divisioonassa. Turnaukset päättyivät kultaan. Hän voitti koko vuoden 2010 turnauksen B-lohkon piste- ja syöttöpörssin tehoilla 2+9=11 ja palkittiin parhaana hyökkääjänä. Vuoden 2012 turnauksessa Jegličillä oli A-sarjan paras aloitusprosentti (66,67%). Vuoden 2013 pääsarjan turnauksessa valmennus valitsi hänet Slovenian turnauksen yhdeksi kolmesta parhaasta pelaajasta.

Jeglič edusti joukkuetta myös Sotšin olympiakisojen 2014 karsinnoissa, joiden F-lohkon Slovenia voitti ja nousi sensaatiomaisesti varsinaiseen olympiaturnaukseen.

Jeglič pelasi myös alle 20-vuotiaiden I-divisioonan MM-kilpailuissa vuosina 2007 ja 2008, joista jälkimmäinen turnaus päättyi B-lohkon pronssiin. Hän pelasi myös alle 18-vuotiaiden I-divisioonan MM-kilpailuissa vuonna 2006 voittaen A-lohkon hopeaa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2005–2006 | HK Bled | KEL | - | 14 | 14 | 28 | 60 | – | – | – | – | – | U18d1 | 5 | 2 | 1 | 3 | 0 |
| 2006–2007 | HK Bled | KEL | 16 | 11 | 16 | 27 | 77 | 5 | 4 | 1 | 5 | 6 | JMMd1 | 5 | 1 | 1 | 2 | 2 |
| 2007–2008 | HD Jesenice mladi | Slovenia | 27 | 12 | 22 | 34 | 52 | 6 | 3 | 2 | 5 | 10 | JMMd1 | 5 | 1 | 2 | 3 | 4 |
| 2008–2009 | HK Jesenice | EBEL | 42 | 3 | 8 | 11 | 14 | 5 | 0 | 0 | 0 | 0 |
|  | HD Jesenice mladi | Slovenia | 12 | 9 | 11 | 20 | 18 | 1 | 0 | 0 | 0 | 0 |
| 2009–2010 | HK Jesenice | EBEL | 54 | 9 | 13 | 22 | 46 | – | – | – | – | – | MMd1 | 5 | 2 | 9 | 11 | 0 |
|  | HK Jesenice | Slovenia | 4 | 3 | 1 | 4 | 8 | 6 | 0 | 1 | 1 | 6 |
| 2010–2011 | HK Jesenice | EBEL | 54 | 14 | 40 | 54 | 69 | – | – | – | – | – | MM | 6 | 1 | 2 | 3 | 10 |
|  | HK Jesenice | Slovenia | 4 | 1 | 3 | 4 | 0 | 4 | 0 | 1 | 1 | 14 |
| 2011–2012 | Södertälje SK | Allsvenskan | 44 | 10 | 11 | 21 | 88 | – | – | – | – | – | MMd1 A | 5 | 1 | 3 | 4 | 6 |
| 2012–2013 | Södertälje SK | Allsvenskan | 50 | 8 | 27 | 35 | 98 | – | – | – | – | – | OQ | 3 | 1 | 3 | 4 | 0 |
|  |  |  |  |  |  |  |  |  |  |  |  |  | MM | 7 | 1 | 1 | 2 | 0 |
| 2013–2014 | Ässät | SM-liiga | 32 | 2 | 2 | 4 | 18 | – | – | – | – | – | OK | 5 | 2 | 2 | 4 | 2 |
|  | ERC Ingolstadt | DEL | 11 | 4 | 5 | 9 | 18 | 21 | 4 | 11 | 15 | 8 |
| 2014–2015 | HC Slovan Bratislava | KHL | 57 | 8 | 15 | 23 | 39 | – | – | – | – | – | MM | 7 | 1 | 1 | 2 | 2 |
| 2015–2016 | HC Slovan Bratislava | KHL | 60 | 7 | 18 | 25 | 24 | 4 | 0 | 0 | 0 | 4 | MMd1 A | 5 | 2 | 2 | 4 | 2 |
| 2016–2017 | HC Slovan Bratislava | KHL | 58 | 11 | 17 | 28 | 30 | – | – | – | – | – | OQ | 3 | 1 | 1 | 2 | 0 |
|  |  |  |  |  |  |  |  |  |  |  |  |  | MM | 5 | 2 | 0 | 2 | 4 |
| 2017–2018 | Torpedo Nižni Novgorod | KHL | 15 | 0 | 4 | 4 | 2 | – | – | – | – | – | OK | 3 | 1 | 0 | 1 | 4 |
|  | Neftehimik Nižnekamsk | KHL | 26 | 2 | 4 | 6 | 6 | – | – | – | – | – |
| 2018–2019 | HC Slovan Bratislava | KHL | 32 | 1 | 2 | 3 | 2 | – | – | – | – | – |
| 2019–2020 | HC Zlin | ČEL | 5 | 1 | 4 | 5 | 4 | – | – | – | – | – | OQ | 3 | 2 | 2 | 4 | 2 |
|  | BK Mladá Boleslav | ČEL | 33 | 10 | 10 | 20 | 30 | – | – | – | – | – |
| 2020–2021 | Fischtown Pinguins | DEL | 37 | 12 | 23 | 35 | 55 | 3 | 0 | 2 | 2 | 2 |
| 2021–2022 | Fischtown Pinguins | DEL | 55 | 15 | 42 | 57 | 40 | 1 | 0 | 0 | 0 | 0 | OQ | 3 | 1 | 3 | 4 | 2 |
|  |  |  |  |  |  |  |  |  |  |  |  |  | MMd1 A | 4 | 3 | 4 | 7 | 2 |
| 2022–2023 | Fischtown Pinguins | DEL | 47 | 7 | 31 | 38 | 30 | 7 | 0 | 5 | 5 | 2 | MM | 7 | 0 | 2 | 2 | 0 |
| 5 kautta | yhteensä | KHL | 248 | 29 | 59 | 88 | 103 | 4 | 0 | 0 | 0 | 4 |
| 4 kautta | yhteensä | DEL | 150 | 38 | 101 | 139 | 143 | 32 | 4 | 18 | 22 | 12 |
| 3 kautta | yhteensä | EBEL | 150 | 26 | 61 | 87 | 129 | 5 | 0 | 0 | 0 | 0 |
| 1 kausi | yhteensä | SM-liiga | 32 | 2 | 2 | 4 | 18 | – | – | – | – | – |

Lähteet
-------

* Žiga Jeglič The Internet Hockey Databasessa (englanniksi)
* Žiga Jeglič Eurohockey-sivustolla (englanniksi)
* Žiga Jeglič *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Žiga Jeglič *Elite Prospects*. Everysport Media Group AB.  (englanniksi)
2. ↑  Bodin, Uffe: VM-spelare klar för SSK *Hockeysverige.se*.  19.5.2011. NewsMe. Viitattu 26.6.2013. (ruotsiksi)
3. ↑  SSK signar Ziga *sodertaljesk.se*.  19.5.2011. Södertälje Sportklubb.  Arkistoitu 17.12.2013. Viitattu 26.6.2013. (ruotsiksi)
4. ↑  Mestarin palapeli alkaa valmistua *Jatkoaika.com*.  26.6.2013. Jatkoaika r.y. Viitattu 26.6.2013.
5. ↑  Jeglic jättää Ässät *Jatkoaika.com*.  17.12.2013. Jatkoaika r.y. Viitattu 18.12.2013.
6. ↑  Slovinské reprezentačné duo v Slovane! *hcslovan.sk*.  2.5.2014. HC Slovan Bratislava, a.s. Viitattu 25.8.2014. (slovakiksi)
7. ↑  Nový kontrakt pre Žigu Jegliča *hcslovan.sk*.  2.5.2014. HC Slovan Bratislava, a.s. Viitattu 5.5.2016. (slovakiksi)
8. ↑  СЛОВЕНЕЦ ЖИГА ЕГЛИЧ - В "ТОРПЕДО" *hctorpedo.ru*.  1.5.2017. Хоккейный клуб "Торпедо" Нижний Новгород.  Arkistoitu 7.10.2017. Viitattu 6.3.2018. (venäjäksi)
9. ↑  Дергачев перешел в «Спартак», Гарбатт - в «Торпедо» *khl.ru*.  6.10.2017. КХЛ. Viitattu 6.3.2018. (venäjäksi)
10. ↑  Бухтеле, Серсен и Дмитрий Мальцев – в списке отказов *khl.ru*.  22.10.2017. КХЛ. Viitattu 6.3.2018. (venäjäksi)
11. ↑  Isotalo, Ilari: Potkut! Dopingkäry maksoi kovan hinnan – Suomesta tuttu kiekkotaituri sai lähtöpassit *Leijonat.com*.  20.2.2018. Nordic Sport Media. Viitattu 6.3.2018.
12. ↑  Silen, Juuso: Ziga Jeglic laittoi käryn huolimattomuuden piikkiin – "Olen käyttänyt lääkettä lääkärin määräyksestä"  20.2.2018. Laitataklaus.com. Viitattu 6.3.2018.
13. ↑  Karu päätös: Liigasta tuttu maajoukkuehyökkääjä kärysi dopingista – sai 8 kuukauden pannan! *Leijonat.com*.  11.8.2018. Nordic Sport Media. Viitattu 12.8.2018.